cyanic-selkie/wikianc huggingface dataset:
EFL League One
Ligastruktur
Divisjonen har 24 lag. Alle lagene møter hverandre to ganger i løpet av sesongen, en gang på hjemmebane og en gang på bortebane (dobbelt round robin). Seier gir 3 poeng, uavgjort gir 1 poeng og tap gir 0 poeng. På slutten av sesongen rykker de to beste klubbene direkte opp til EFL Championship (nivå 2). Lagene som havner på 3.- til 6.-plass spiller kvalifisering om en tredje opprykksplass. Her spiller lag nr 6 mot lag nr 3 og lag nr 5 mot lag nr 4. Klubbene spiller semifinaler med en hjemme- og en bortekamp. Den klubben som var lavest plassert i det ordinære ligaspillet åpner med hjemmekamp. Vinnerne av semifinalene møtes i en finale på Wembley Stadium (Millennium Stadium ble brukt fra og med 2001 til og med 2006, mens Wembley ble revet og bygget opp igjen). Vinneren av finalen får den tredje opprykksplassen. De fire dårligste klubbene rykker ned til EFL League Two (nivå 4).
Jean Calvin
Jean Calvin (mellomfransk: Jehan Cauvin; latin: Ioannis Calvinus; født 10. juli 1509, død 27. mai 1564) var en fransk-sveitsisk kirkereformator, teolog og prest i Genève under den protestantiske reformasjonen. Sammen med Ulrich Zwingli regnes han som grunnlegger av den reformerte kirke. Calvin forlot Frankrike i 1534 på grunn av forfølgelse og oppholdt seg deretter hovedsakelig i Genève i Sveits.
Han var en hovedfigur i utviklingen av systemet for kristen teologi som senere ble kalt kalvinisme, inkludert dets doktriner om predestinasjon og om Guds absolutte suverenitet (monergisme) i frelsen av den menneskelige sjel fra død og evig fordømmelse/fortapelse. Kalvinistiske doktriner ble påvirket og utdypet på de augustinske og andre kristne tradisjoner. Ulike kongregasjonistiske, reformerte og presbyterianske kirker, som ser på Calvin som deres fremste fortolker av deres tro, har spredt seg over hele verden.
Calvin var intelligent, dessuten juridisk og logisk skolert, var påvirket av Martin Luther, men kom snart fram til sin egen kristne anskuelse, som han la fram i sitt mest betydelige verk, Christianæ religionis institutio (Den kristne religions grunnvoll) i 1536 og omsatte den i praksis med ubønnhørlig konsekvens da han hersket som en diktator over byen Genève.
Calvin var en utrettelig polemiker og apologetisk forfatter som skapte mye kontrovers. Han prekte den dystre læren om Gud som den allmektige vilje som har utvalgt noen mennesker til salighet og andre til fordømmelse. I bibeltolkningen var han strengere enn Luther, og satte Det gamle testamentet høyere enn Det nye testamentet da de gamletestamentlige stridsmenn var hans forbilder. Han utvekslet også hjertelige og støttende brev med mange reformatorer, inkludert Philipp Melanchthon og Heinrich Bullinger. I tillegg til den nevnte boken fra 1536, skrev Calvin kommentarer til de fleste bibelbøker, bekjennelseskrifter (skriftemål) og ulike andre teologiske avhandlinger.
Calvin ble opprinnelig utdannet som humanistisk advokat. Han brøt med Den katolske kirke rundt 1533. Etter at religiøse spenninger brøt ut i utstrakte dødelig vold mot protestantiske kristne i Frankrike, flyktet Calvin til Basel i Sveits, hvor han i 1536 ga ut den første utgaven av Christianæ religionis institutio. Samme år ble Calvin rekruttert av franskmannen Guillaume Farel (på engelsk omtalt som William Farel) for å bli med i reformasjonen i Genève, hvor han regelmessig holdt prekener gjennom uken. Byens styrende råd motsto imidlertid innføringen av deres ideer, og begge mennene ble utvist. På invitasjon fra den tyske teologen Martin Bucer dro Calvin videre til Strasbourg, hvor han ble dissenterprest for en kirke av franske flyktninger. Han fortsatte å støtte reformbevegelsen i Genève, og i 1541 ble han invitert tilbake for å lede kirken i byen.
Etter at han kom tilbake, introduserte Calvin nye former for kirkestyre og liturgi, til tross for motstand fra flere mektige familier i byen som prøvde å dempe hans autoritet. I løpet av denne perioden ankom Miguel Serveto til Genève, en spanjol som både katolikker og protestanter oppfattet å ha et kjettersk syn på treenigheten. Han ble fordømt av Calvin og brent til døde på bålet for kjetteri av bystyret. Etter en tilstrømning av støttende flyktninger og nyvalg til bystyret, ble Calvins motstandere tvunget ut. Calvin brukte sine siste år på å fremme reformasjonen både i Genève og i hele Europa. Varig innflytelse fikk kalvinismen først og fremst i Nederland og England, hvor dens puritanske livsholdning skulle prege kulturlivet i senere tid.
Biografi
Calvin ble født i Noyon i regionen Picardie i Frankrike og fikk navnet Jean Chauvin (eller Cauvin, på latin, Calvinus). Hans foreldre var Gérard Cauvin and Jeanne Lefranc. Calvin ble sendt til Universitetet i Paris da han var 14 år av sin far Gérard Cauvin som var advokat. Her studerte han humanvitenskap og jus, og i 1532 oppnådde han doktorgrad i rettsvitenskap i Orléans.
Kalvinismen
Jean Calvins lære spredte seg til mange land og går gjerne under betegnelsen kalvinisme. Kalvinismen ble det dominerende teologiske system i Skottland, Nederland og noen deler av Tyskland. Den fikk også innflytelse i Frankrike, Ungarn (særlig i Transilvania som nå er i Romania, og i områder som nå ligger nordøst i Ungarn,) og i Polen. Et flertall av de første europeiske kolonister på Nord-Amerikas midtre atlanterhavskyst og i New England var også kalvinister, blant annet puritanerne og de nederlandske grunnleggere av Ny-Amsterdam (New York). Sør-Afrika ble kolonisert av nederlandske kolonister på 1600-tallet; de ble kjent som «boere» eller «afrikaanere». Sierra Leone ble kolonisert av kalvinister fra Nova Scotia. Noen av de største kalvinistiske gruppene ble etablert på 1800- og 1900-tallet; særlig store er de i Korea og Nigeria.
Liste over flaggbærere for Mongolia under OL
Liste over flaggbærere for Mongolia under OL inneholder samtlige idrettsutøvere som har båret Mongolias flagg under åpningsseremoniene til sommer- og/eller vinter-OL.
Hasim Rahman
Hasim "The Rock" Sharif Rahman (født 7. november, 1972), er en amerikansk tungvektsbokser fra Baltimore. Han begynte å bokse i en alder av 20 år. I Baltimore overlevde han etter å ha blitt skutt av narkolangere. Senere kolliderte han i en bilulykke, men kom fra ulykken uten varig mén, men han fikk et arr på venstre kinn. Etter å ha bare gått ti amatørkamper, debuterte han som profesjonell tungvekter i 1994. I 1998 var han ranket blant de fem beste bokserne i sin vektklasse i verden.
Det første tapet kom imidlertid mot David Tua i 1999. Etter å ha ledet kampen på poeng, ble han truffet av et slag etter at runden ble avsluttet. Ifølge reglementet skal man da ha rett til 5 minutters hvile. Dette fikk han ikke innvilget, og da runde ti begynte var det en ustø Rahman som tok i mot mange slag før dommeren stoppen kampen.
Året etter tapte han mot russeren Oleg Maskaev på knockout etter å ha ledet på poeng. Etter dette tapet var ikke Rahman lenger ranket som blant de 10 beste i verden. Etter å ha slått Corrie Sanders i mai 2000, fikk han imidlertid sin livs mulighet og tittelkamp mot Lennox Lewis, ubestridt verdensmester. Oddsen på Rahmans seier var 1-20. Kampen fant sted i Brakpan i Sør-Afrika i april 2001. Kampen var jevnere enn alle trodde, og Rahman traff med flere slag i løpet av kampen. I 5. runde fikk Rahman stjernetreff og Lewis dundret i gulvet foran ett sjokkert publikum. Lennox Lewis ble brutalt knocket ut og Hasim Rahman ble stjerne over natten.
Rahman inngikk umiddelbart samarbeid med promotøren Don King som hadde planene klare. Han ville forsvare tittelen mot dansken Brian Nielsen i Kina. Et tittelforsvar mot Mike Tyson var også aktuelt. Lewis saksøkte Rahman for å få returkamp og vant frem. Returkampen skulle gå i Las Vegas i november 2001. I en direktesendt debatt mellom de to før kampen, røk de to i tottene på hverandre da Rahman betvilte Lewis' seksuelle legning. Lewis knocket Rahman i 4. runde i en underholdende kamp.
I 2002 var det ny kamp for Rahman mot Evander Holyfield. Etter å ha blitt skallet i syvende runde ble kampen stoppet, og Holyfield vant en splittet poengseier. Året etter var det duket for returkamp mot David Tua, en kamp som endte uavgjort på poeng etter 12 runder. Etter kampen gjorde han et byks på rankinglistene og var klar for tittelkamp mot ukraineren Vitalij Klitsjko i 2005. Etter å ha blitt utsatt flere ganger på grunn av skade hos Klitsjko, ble Rahman WBC-mester uten kamp. Tittelen tapte han igjen i en returkamp mot Oleg Maskaev på teknisk knockout i tolvte runde. Siden har Rahman bokset flere kamper, lagt opp og gjort comeback.
Jubeogammarus
Jubeogammarus er en type krepsdyr som på norsk er kjent som en type av amfipoder eller marflo. De er en slekt av småøyde ferskvannsdyr som ser ut som små gjennomsiktige reker. Gruppen inneholder foreløpig ingen anerkjente arter.
Taksonomisk plassering
Taksonomien til krepsdyrene er under regelmessig revisjon, og det er generelt omstridt å fin-inndele organismer taksonomisk. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og generelt bygger på WoRMS-databasen i detaljer på nivå lavere enn familie:
Tovelise Røkke-Olsen
Tovelise Røkke-Olsen (født 24. februar 1959 i Stjørdal) er en norsk keramiker. Hun mottok Kunsthåndverkprisen under Norske Kunsthåndverkeres årsutstilling i 1993.
Utdannelse
Hun ble utdannet ved Statens Høgskole for kunsthåndverk og design i Bergen (1984–1985) og ved Statens Håndverk- og kunstindustriskole, Oslo (1985–1988).
Samlinger
Hun er innkjøpt av blant annet Nasjonalmuseet, KODE 1, Nordenfjeldske Kunstindustrimuseum, Nationalmuseum i Stockholm.
Regjeringen Brigitte Bierlein
Brigitte Bierleins regjering var Østerrikes regjering fra 3. juni 2019 til 7. januar 2020. Brigitte Bierlein var leder av Østerrikes høyesterett da hun 30. mai 2019 fikk i oppdrag av president Alexander Van der Bellen å danne en ny regjering. Sebastian Kurz regjering hadde måttet gå av etter et mistillitsvotum i Nasjonalrådet. Kurz' regjering ble avløst av en midlertidig regjering ledet av Hartwig Löger. De avgåtte ministrene fra FPÖ ble erstattet av fagfolk uten partitilknytning.
Bierleins regjering atskilte seg ved utnevnelsen fra Østerrikes tidligere regjeringer, ved at den besto av utelukkende partiløse fagfolk. Regjeringen ble tilsatt i påvente av valget i Østerrike i september 2019.
Brigitte Bierleins regjering ble 7. januar 2020 etterfulgt av Sebastian Kurz andre regjering.
Bakgrunn
Østerrikes president Alexander Van der Bellen kunngjorde på en pressekonferanse 30. mai 2019 at han hadde gitt Bierlein i oppdrag å etablere en ny regjering i Østerrike. Presidenten kalte regjeringen en «tillitsregjering» («Vertrauensregierung») som var ventet å sitte til valget i Østerrike i september 2019. Valget som ble utlyst som nyvalg kom etter at regjeringen til Sebastian Kurz ble kastet ved et mistillitsvotum. På det tidspunkt hadde allerede regjeringsmedlemmene fra FPÖ fratrådt. Det første ledd i hendelsesrekken var likevel at daværende visekansler Heinz-Christian Strache måtte gå av etter den såkalte Ibiza-affæren. Strache hadde gått i en videofelle der han lovet bort offentlige oppdrag mot pengestøtte til sitt parti foran valgkampen i 2017.
President Van der Bellen hadde på forhånd fått tilslutning til Bierlein som kansler fra partilederne Norbert Hofer (FPÖ), Pamela Rendi-Wagner (SPÖ) og Sebastian Kurz (ÖVP).
Scuromanius
Scuromanius' er en slekt av biller.
Utseende
Små (ca. 3 millimeter), avlange, mer eller mindre gulbrunlige biller. Kroppen er kledt med fine, korte hår. Hodet er avrundet. Fasettøynene er middelsstore. Antennene er forholdsvis korte, uten klubbe, men litt fortykkede mot spissen. Pronotum er smalere enn dekkvingene, som har markerte "skuldre" og fine, jevnt fordelte punkter, ingen punktrader.
Utbredelse
Gruppen er utbredt fra Texas og California i nord til Argentina i sør.
Systematisk inndeling
Gruppen ble tidligere plassert i underfamilien børstebiller (Dasytinae) i familien Dasytidae.
Gerichtsmuseum Bad Fredeburg
Gerichtsmuseum Bad Fredeburg er et museum viet til kriminalitetshistorie i bydelen Bad Fredeburg i Schmallenberg i Hochsauerlandkreis i Regierungsbezirk Arnsberg i den tyske delstaten Nordrhein-Westfalen. Det befinner seg i loftsetasjen til Amtsgericht Schmallenberg, Im Ohle 6.
Museumet viser også håndhevingen av femedomstolenes dommer og historiske håndehevelser av straffer. Henrettelsesmetoden bålbrenning i forbindelse med hekseprosessene blir vist frem, sammen med en original møblert fengselcelle. Det gamle utstyret og inventaret har til hensikt å bringe den forgagne tiden inn i nåtiden.
Christos Volikakis
Christos Volikakis (født 25. mars 1988) er en gresk syklist som konkurrerer i banesykling. Han representerte landet sitt under Sommer-OL 2012 i London, der han han ble nummer 9 i keirin.
Gerichtsmuseum Bad Fredeburg
Museumsbiblioteket inneholder juridisk litteratur fra 1800-tallet.
Christos Volikakis
Under Sommer-OL 2020 i Tokyo som ble arrangert i 2021, ble han nummer 20 i omnium.
Rolf Bergersen (politiker)
Rolf Bergersen (født. 17. mai 1940 i Solbergelva) er en ingeniør og politiker som var ordfører av Nedre Eiker kommune fra 1995 til 2007. Han representerte Arbeiderpartiet. Rolf tok ingeniørutdannelse i militæret fra 1959 til 1961, deretter avtjente han plikttjeneste som troppsbefal og ble ingeniøroffiser. Etter endt utdannelse startet han ved Buskerud Vegvesen i 1964, der ble han kun til 1968. Etter det begynte han som kontrollør i Norske Boligbyggelags Landsforbund i 1968, endte som konstituert avdelingsdirektør i 1992. Fra 1992 til 1995 var han dagligleder ved Tomtekontoret.
Regler om bruk av rettskapper
Regler om bruk av rettskapper m.v. ved domstolen er en norsk forskrift med hjemmel i domstolloven. Forskriften gir regler for bruk av rettskappe i Norges domstoler, samt av notarius publicus ved vigsler.
Rolf Bergersen (politiker)
Ordfører i Nedre Eiker
Rolf Bergersen var ordfører i Nedre Eiker kommune i tolv år, fra 1995 til 2007.
Regler om bruk av rettskapper
Rettskappenes utforming er regulert i forskriftens § 6, hvor det fremgår at rettskappen skal være av sort ullstoff med vide ermer og rekke til midt på leggen, og ha en brem rundt halsen som lages som en liggende krave som fortsetter på kappens forside til dennes nederste kant, samt en brem nederst på ermene.
For dommere i Norges Høyesterett fastsetter forskriften at bremmen skal være av rød fløyel, men dommere i lagmannsrett og tingrett samt Riksadvokaten skal ha brem i sort fløyel. Advokater og aktorer skal ha brem i sort silke, mens protokollførere skal ha en smal krave uten brem.
Zdeněk Groessl
Zdeněk Groessl (født 8. september 1941 i Plzeň) var en tsjekkoslovakisk volleyballspiller som deltok i de olympiske leker 1968 i Mexico by og 1972 i München. Groessl vant en olympisk bronsemedalje i volleyball under OL 1968 i München. Han var med på det tsjekkoslovakiske laget som kom på tredjeplass i volleyballturneringen for menn bak Sovjetunionen og Japan. Det ble spilt en enkeltserie med ti lag. Tsjekkoslovakia vant sju og tapte to kamper. Groessl spilte alle ni kampene i turneringen.
Liste over flaggbærere for Montenegro under OL
Liste over flaggbærere for Montenegro under OL inneholder samtlige idrettsutøvere som har båret Montenegros flagg under åpningsseremoniene til sommer- og/eller vinter-OL.
Jonas Brauti
Jonas Vatne Brauti (født 14. mai 1999) er en norsk fotballspiller som spiller for.
Tilbake til 1960–2009
Tilbake til 60-tallet, 70-tallet, 80-tallet, 90-tallet, 2000-tallet er en norsk dokumentarserie som gikk på NRK1 med noen opphold fra 2006 til 2016. Serien tok for hendelser og begivenheter fra 1960 til 2009. Hver sesong tok for seg et bestemt tiår, og hver episode et bestemt år. Den hadde hovedfokus på norske forhold, men det ble også viet plass til internasjonale hendelser. Programmet handlet mest om kultur, trender, sport, men også noe politikk. Tre kjente norske personer som hadde gjort seg bemerket det aktuelle året kommenterte innholdet som ble vist i den aktuelle episoden.
Stevie Wonders sang "Yester-me, yester-you, yesterday" ble brukt som åpningvignett i de fire første sesongene.
Tilbake til 1960-tallet
Sesongen om 1960-tallet ble sendt i 2009 og var den fjerde sesongen som ble sendt.
Tilbake til 1970-tallet
Sesongen om 1970-tallet ble sendt fra 23. oktober 2008 til 29. januar 2009 og var den tredje sesongen som ble sendt.
Episoden som omhandlet 1977 vant prisen for beste magasin- eller livsstilsprogram under Gullruten 2009.
Tilbake til 1980-tallet
Sesongen om 1980-tallet ble sendt fra 2. november 2006 til 1. februar 2007. Dette var den første sesongen som ble sendt og hadde opp mot 750 000 seere.
1980
Inviterte kommentatorer i denne episoden var Bjørg Eva Jensen, Christian Vennerød og Dag Ingebrigtsen.
Tema inkluderte:
1981
Inviterte kommentatorer i denne episoden var Espen Beranek Holm, Karen-Christine Friele og Jon Skolmen.
Tema inkluderte:
1982
Inviterte kommentatorer i denne episoden var Anders Rogg, Jens Brun-Pedersen og musiker Per Kristian Indrehus
1983
Inviterte kommentatorer i denne episoden var Jon Michelet, Anita Skorgan og Lage Fosheim.
1984
Inviterte kommentatorer i denne episoden var Anne Grete Preus, skiskytter Eirik Kvalfoss og programleder Rita Westvik.
1985
Inviterte kommentatorer i denne episoden var Anette Bøe, Connie Barr og Helge Jordal.
1987
Inviterte kommentatorer i denne episoden var Dan Børge Akerø, Torhild Sivertsen og Erik Solheim.
1988
Inviterte kommentatorer i denne episoden var Halvard Flatland, Tove Strand og Hege Schøyen.
1989
Inviterte kommentatorer i denne episoden var Marit Christensen, forfatter Herbjørg Wassmo og skuespiller Anna Bache-Wiig.
Tilbake til 1990-tallet
Sesongen om 1990-tallet ble sendt fra 13. september til 15. november 2007 og var den andre sesongen som ble sendt i serien. Sesongpremieren ble sett av 499 000.
1992
Kommentatorer i denne episoden var Paal-Tarjei Aasheim, Anneli Drecker og Kurt Oddekalv.
1993
Kommentatorer i denne episoden var Erling Kagge, Kjetil André Aamodt og Kari Slaatsveen.
1995
Kommentatorer i denne episoden var Harald Eia, Jostein Gaarder og Hege Riise.
1997
Kommentatorer i denne episoden var Espen Lind, Hans Geelmuyden og Kjersti Elvik.
1998
Kommentatorer i denne episoden var Kristin Clemet, Bertine Zetlitz og Daniel Franck.
1999
Kommentatorer i denne episoden var Christer Falch, Åsne Seierstad og Mia Hundvin.
Tilbake til 2000-tallet
Sesongen om 1980-tallet ble sendt fra 24. august til 9. november 2016 og var den femte sesongen som ble sendt.
Conrad Homfeld
Conrad Homfeld (født 25. desember 1951), amerikansk rytter som deltok i de olympiske leker 1984 i Los Angeles. Homfeld ble olympisk mester i hestesport under Sommer-OL 1984 i Los Angeles. Han og hesten «Abdullah» var med på det amerikanske laget som vant lagkonkurransen i sprangridning. De andre på laget var Joseph Fargis på hesten «Touch of Class», Leslie Howard på «Albany» og Melanie Smith på «Calypso».
Norske Herredags-Dombøger
Norske Herredags-Dombøger er en serie utgivelser utført av Den norske historiske Kildeskriftskommisjon fra 1892 til 1972. Herredagsdombøkene er protokoller over herredagens virksomhet i Norge på 1500- og 1600-tallet. Herredagen var et møte av det danske riksrådet samt andre høye embetsmenn (kansleren, lensherrer og andre). Disse møtene fungerte som en slags høyesterett for Norge. Protokollene var kjent under navnet «herredagsdombøker», men E. A. Thomle bemerker at dette navnet egentlig var uheldig, ettersom protokollene også inneholder andre ting enn egentlige dommer, slik som retterbøter og alle andre slags avgjørelser truffet av herredagene. Det finnes herredagsprotokoller for årene fra 1578 til 1664, da institusjonen ble avskaffet.
Tanken om å få utgitt herredagsdombøkene ble først tatt opp av professor Frederik Brandt. Arbeidet ble først utført etter hans død, i første omgang av E. A. Thomle, som utga det første heftet i 1892. Alle herredagsbøkene ble utgitt i fire «rekker» 1892–1959. I 1966 kom det dessuten et tillegg, og i 1976 et sak- og lovregister utarbeidet av Per Sira og Tom Arbo Høeg.
Hans Petter Hansens beste
Hans Petter Hansens beste er et samlealbum med Hans Petter Hansen, utgitt i 1978.
MS Vesterålen
MS «Vesterålen» er navnet på to forskjellige hurtigruteskip:
Karl Eugen Dellenbusch
Karl Eugen Dellenbusch (født 11. oktober 1901 i Arnsberg, død 19. oktober 1959 i Wuppertal) var en tysk nasjonalsosialistisk embedsmann og SS-general.
Benjamin Wegner d.y.
Jacob Benjamin Wegner d.y. (født 9. desember 1868 i Christiania, død 31. august 1949 ) var en norsk embedsmann. Han var byfogd, fogd, magistrat, politimester og konstituert amtmann i Romsdal amt.
Karl Eugen Dellenbusch
Dellenbusch ble med i Schutzstaffel (SS) i 1939, og nådde graden Brigadeführer.
Benjamin Wegner d.y.
Wegner var sønn av trelasthandler Heinrich Benjamin Wegner og Henriette Frederikke Vibe i Oslo. Hans farfar var medeier og direktør for Blaafarveværket, trelasthandler og godseier Benjamin Wegner d.e. og hans morfar var Frederik Ludvig Vibe. Wegner giftet seg i 1897 med Astrid Johnsen (f. 1875). Ekteparet hadde sønnene Rolf Benjamin (f. 1898) og Sverre Heinrich Aksel (f. 1900). Sønnen Rolf B. Wegner var også politimester og senere sorenskriver. Sønnesønnen Rolf Benjamin Wegner var også politimester. Sønnen Rolf Benjamin utgav en bok om slekten.
Karl Eugen Dellenbusch
Han ble arrestert i september 1945, og i 1947 ble han dømt til bøter i en tysk rett. Senere arbeidet han som advokat i Wuppertal.
Filoktetes (mytologi)
Filoktetes (gresk: Φιλοκτήτης) var ifølge gresk mytologi en gresk sagnhelt, sønn av Poias, konge av Malis i Thessalia. Han var en berømt bueskytter og deltok på gresk side i Den trojanske krig som skal ha funnet sted rundt 1200 f.Kr.
Filoktetes var hovedperson i fire greske tragedier, men bare en av dem (Filoktetes av Sofokles) er bevart. De andre (Filoktetes i Troja av Sofokles, Filoktetes av Aiskhylos og Filoktetes av Evripides) er alle gått tapt. Han er også kort omtalt i Homers store diktepos om trojanerkrigen, Iliaden, 2. sang.
Filoktetes’ liv
Filoktetes var sønn av kong Poias i Thessalia. En legende forteller at Filoktetes var venn av Herakles. Da Herakles ble dødelig forgiftet av å bære en skjorte innsmurt med Hydras blod, bygde han sitt eget likbål. Ingen andre enn Filoktetes (eller hans far, ifølge enkelte versjoner) hadde mot til å tenne bålet. Som takk fikk Filoktetes Herakles’ bue og piler, som var slik at de drepte alt han skjøt mot.
Under felttoget mot Troja ble Filoktetes etterlatt på øya Lemnos. Det oppgis flere grunner til dette, men alle indikerer at han fikk et sår på foten som stinket forferdelig etter at det gikk betennelse i det. En versjon hevder at Filkotetes ble bitt av en slange som gudinnen Hera sendte for å straffe ham (eller hans far) for tjenester han hadde ytt Herakles. En annen versjon hevder at grekerne tvang Filoktetes til å vise dem hvor Herakles' aske lå (Lemnos var ifølge tradisjonen Herakles' bosted). Filoktetes ville ikke røpe stedet med ord, men satte foten på det og ble da skadet i foten. En tredje fortelling sier at da akhaierne kom til Tenedos (nåværende Bozcaada i Lilleasia), pådro de seg Apollons sinne idet Akilles drepte kong Tenes. Akhaierne ofret til Apollon, men en slange krøp ut av alteret og bet Filoktetes. Den fjerde versjonen er at han pådro seg sitt sår på øya Kryse under en ofring til nymfene, da han uforvarende trådte inn i deres helligdom. Denne versjonen opptrer i Sofokles' drama. En moderne forklaring på hans sår er at han hadde fått en skramme av en forgiftet pilspiss. Pilene var vanligvis forgiftet med en blanding av gjæret slangegift, blodplasma og avføring, og en liten rift førte til alvorlig forgiftning og ofte døden. De som overlevde, fikk betente sår.
Uansett årsak ble Filoktetes etterlatt alene på Lemnos og bodde der i ti år under beleiringen av Troja. Kong Medôn av Ithaka overtok kommandoen over Filoktetes’ styrker, som ifølge Homer (i Iliaden) besto av sju skip, hver med femti manns besetning. Seeren Helenos, en av kong Priamos' sønner, ble tatt til fange av grekerne under trojakrigen og avsløret under tortur at grekerne trengte Herakles’ piler og bue for å vinne krigen. Derfor sendte de Odyssevs med noen menn (vanligvis nevnes Diomedes) tilbake til Lemnos for å få tak i Herakles' våpen. I Sofokles’ drama blir Odyssevs ledsaget av Neptolemus, sønn av Akilles, men dette er eneste kilden til ham. De ble overrasket over å finne Filoktetes i live, men Odyssevs fikk lurt til seg våpnene med list. Imidlertid ville ikke ledsageren – Diomedes eller Neptolemus – ta våpnene fra Filoktetes og la ham dø. Herakles, som var opptatt blant gudene, kom ned fra Olympen og ba Filoktetes følge med Odyssevs til Troja. Der skulle han bli helbredet og vinne stor ære blant grekerne. Da Filoktetes kom til Troja, ble han helbredet av en av sønnene til Asklepios, guden for medisin og helbredelse. Filoktetes kjempet mot og beseiret trojanerlederen Paris, men kildene spriker om hvordan det skjedde. Filoktetes og Neptolemus sto i spissen for angrepet på Troja, og Filoktetes var blant de utvalgte førti krigerne som gjemte seg i den trojanske hest og dermed lurte seg innenfor bymurene. Denne krigslisten avgjorde kampen om Troja til grekernes fordel, og Filoktetes var blant de seirende helter.
Mickaël Bourgain
Mickaël Bourgain (født 28. mai 1980) er en fransk syklist som konkurrerer i banesykling. Han representerte landet sitt under Sommer-OL 2012 i London, der han han ble nummer 8 i keirin. Han deltok også i landeveisrittet. Under Sommer-OL 2004 og Sommer-OL 2008 tok han bronse.
Beleiringen av Toyama
Beleiringen av Toyama var et slag i Azuchi-Momoyama-perioden (15-tallet) i Japan.
I løpet av august 1585 hadde Toyotomi Hideyoshi ledet sin hær på rundt 100,000 soldater mot Sassa Narimasa, en av sine tidligere allierte fra mange år tilbake. I løpet av beleiringen av Toyama, viste Toyotomis kommandant Maeda Toshiie sine evner og spilte en meget fremtredende rolle i forbindelse med angrepet.
Til slutt ble imidlertid Narimasas forsvar knust, og ga dermed Toyotomi herredømme over Etchū-provinsen.
Allsortsia
Allsortsia er en slekt av biller som tilhører den artsrike familien bladbiller (Chrysomelidae).
Utseende
En middelsstor (12 - 13 millimeter), nokså bred, blank, gulbrune til svarte bladbille, farget i metallisk grønt, gult, rødt og brunt. Slekten har fått navn etter lakris-godteriet "Allsorts", som artens fargetegninger kan minne om. Antennene er ganske tynne. Pronotum er avrundet, brunrødt med mørkt midtfelt, mye smalere enn dekkvingene, bredere enn langt, med en tann på sidene hos hannen, der det også er mye større enn hos hunnen. Dekkvingene er jevnbrede, gule med metallskinnende grønnlige flekker. Beina er mørke.
Levevis
Arten lever, eller levde, i regnskog. Den er bare kjent fra de to typeeksemplarene, som ble innsamlet i 1909.
Utbredelse
Arten er bare kjent fra det nordlige Queensland.
Systematisk inndeling
Inndelingen følger.
Ansvarsrett
Ansvarsrett er i Norge en rett til å kunne påta seg bestemte oppgaver i visse tiltak som krever tillatelse etter plan- og bygningsloven (forkortet til: pbl) av 2008.
Tiltakshaveren (byggherren) må sørge for å ha bestemte fagfolk til å stå ansvarlige for bygge- og anleggsarbeider som er av en viss størrelse. Dette er arbeider der loven krever en Søknad om tillatelse til tiltak som også skal inneholde en søknad om ansvarsrett.
Ansvarsretten er nærmere regulert i plan- og bygningsloven og den tilhørende Byggesaksforskriften (også kalt saksbehandlingsforskriften, forkortet til: SAK eller SAK10) av 2010.
Det er egne regler om ansvarsrett for de forskjellige oppgavene (funksjonene) i et tiltak, og det er forskjell på ansvarsrett etter sentral godkjenning og lokal godkjenning.
Artikkelen er noe utdatert, og de konkrete henvisninger til spesielt plan- og bygningsloven kan være endret siden ansvarsrettssystemet ble endret.
Gjennomføringsplan
Oversikten over de ansvarlige foretak og hvilke områder de har erklært ansvar for skal føres opp i en gjennomføringsplan. Gjennomføringsplanen er en oversikt som viser at samtlige relevante ansvarsområder er dekket med erklæringer om ansvarsrett for ansvarlige foretak. Det skal også føres inn når samsvarserklæring i et fagområde skal foreligge, eller når samsvarserklæring foreligger, dersom foretaket har gjennomført sitt arbeid. Det skal også krysses av i gjennomføringsplanen når et et ansvarlig foretak har gjennomført alt sitt arbeid i et ansvarsområde, slik at ansvarsområdet anses som avsluttet. Gjennomføringsplanen skal holdes kontinuerlig oppdatert gjennom byggesakens forløp. Nye gjennomføringsplaner skal minst innleveres for hver nye søknad. Dette gjelder søknad om førstegangsvedtak (rammetillatelse eller ett-trinns tillatelse). Søknad om igangsettingstillatelse (forkortelse: IG). Søknad om midlertidig brukstillatelse. Søknad om ferdigattest. For øvrig også søknad om endringstillatelse, som er en særordning for byggesaker der mindre endringer i saken kan godkjennes i en endringstillatelse heller enn å søke om et helt nytt førstegangsvedtak. Versjonsnummeret for gjennomføringsplanen, trenger ikke oppdateres om det ikke er noen endringer fra forrige gjennomføringsplan. Da kan den samme gjennomføringsplanen leveres på nytt. Datoen bør oppdateres for ordens skyld, slik at det er klart at gjennomføringsplanen er oppdatert, selv om den ikke inneholder endringer.
Tidligere system for ansvarsrett
Det var tidligere myndighetene som tildelte ansvarsrett til et foretak. Dette ble gjort etter at foretaket hadde inngitt en ganske detaljert søknad. Ansvarsrett ble bare tildelt dersom myndigheten kunne fastslå at vedkommende hadde de kvalifikasjonene som er nødvendige. Foretaket måtte i søknaden om ansvarsrett redegjøre for at det hadde folk med utdannelse og praksis på området. Videre måtte foretaket bl.a. ha et styringssystem som blir løpende oppdatert, og som bl.a. viste organisasjonsplan, identifikasjon og ivaretakelse av krav i lov og forskrift, rutine for avviksbehandling og visse andre rutiner.
Generelt gjaldt at foretaket skulle oppfylle "de krav som kan stilles til pålitelighet og dugelighet", ifølge daværende pbl § 22-4 som gjaldt tilbaketrekking av lokal godkjenning for ansvarsrett.
Sentral godkjenning
Dette er en ordning som gjør at foretak kan søke om å komme inn i et sentralt, åpent register som viser at foretaket har ansvarsrett. Dermed behøver foretaket ikke å dokumentere på nytt i hvert enkelt tiltak, at det er kvalifisert til å få lokal ansvarsrett. Det er imidlertid likevel nødvendig å søke om lokal ansvarsrett i hvert tiltak. Dette gjøres ved et vedlegg til byggesøknaden i form av Byggblankett 5181 Søknad om ansvarsrett etter plan- og bygningsloven.
Mens sentral godkjenning er frivillig for ansvarlig søker, prosjekterende og utførende, så er dette tvungent (obligatorisk) for ansvarlig kontrollerende. Foretakene skal betale både gebyr for å bli tatt opp i registeret for sentral godkjenning, og årsgebyr for å bli stående i det.
Godkjenningen gis i forskjellige tiltaksklasser, det vil si en inndeling av oppgaver i tiltak basert på vanskelighetsgrad, kompleksitet og konsekvenser av mangler og feil. Det finnes tre tiltaksklasser og det er bestemmelser om dette i SAK § 1-2 bokstav b og §§ 9-3 og 9-4.
Det er forskjellige godkjenningsområder som er bestemt etter fagområde, funksjon og tiltaksklasse. Det er bestemmelser om dette i SAK § 1-2 bokstav c og § 13-5.
Laurogammarus
Laurogammarus er en type krepsdyr som på norsk er kjent som en type av amfipoder eller marflo. De er en slekt av småøyde ferskvannsdyr som ser ut som små gjennomsiktige reker. Gruppen inneholder minst 1 anerkjent art.
Ansvarsrett
Sentral godkjenning
Det er en egen Byggblankett 19462 for søknad om sentral godkjenning av foretak. Dette søknadsskjemaet skal ha vedlegg, bl.a. organisasjonsplan og Byggblankett 5160 Referanseprosjekter.
Laurogammarus
De er hovedsakelig lokalisert på Balkan (Skhodersjøen) men ingen arter av denne gruppen er funnet i Norden.
Ansvarsrett
Lokal godkjenning
Det er kommunene som kan tildele lokal ansvarsrett. Det er i de tiltakene som tiltakshaveren ikke kan stå for alene, at det kreves lokal godkjenning for ansvarlig søker, prosjekterende, utførende og eventuelt kontrollerende. Hvis foretaket allerede har sentral godkjenning som dekker det foretaket skal gjøre i tiltaket, så vil kommunen normalt legge den sentrale godkjenningen til grunn.
Laurogammarus
Taksonomisk plassering
Taksonomien til krepsdyrene er under regelmessig revisjon, og det er generelt omstridt å fin-inndele organismer taksonomisk. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og generelt bygger på WoRMS-databasen i detaljer på nivå lavere enn familie:
Ansvarsrett
Lokal godkjenning
Hvis foretaket ikke har sentral godkjenning, så skal foretaket dokumentere at det har gode nok kvalifikasjoner til å få ansvarsrett for det tiltaket som byggesøknaden gjelder. Dokumentasjonen for kvalifikasjonene kan foretaket gi ved å fylle ut rubrikker i Byggblankett 5159 Vedlegg til søknad om ansvarsrett der foretaket ikke har sentral godkjenning. Denne blanketten blir dermed vedlegg også til byggesøknaden. Dessuten skal denne blanketten også ha vedlegg, bl.a. byggblanketten for referanseprosjekter.
Lokal godkjenning opphørte 1. januar 2016 (01.01.2016).
Sanksjoner mot den som har ansvarsrett
Myndighetene har flere måter å reagere på dersom den ansvarlige ikke oppfyller lov, forskrift og krav i tillatelser:
Waldenburg (Attendorn)
Waldenburg er en borgruin i nærheten av byen Attendorn i Kreis Olpe i den tyske delstaten Nordrhein-Westfalen. Borgen ble oppført omkring 1100. På 1600-tallet var den for en kort tid en såkalt kommende for Den tyske orden.
Trichoceble
Trichoceble er en slekt av biller i familiegruppen børstebiller. Det er registret tre arter i Norge.
De voksne (imago) er aktive i solskinn og kan ofte sees på blomster. Både de voksne og larvene er predatore (rovdyr) og lever gjerne på bakken.
Utseende
Små (ca. 5 millimeter), avlange, blanke, mørke børstebiller, gjerne med noe metallglans. Kroppen er kledt med utstående hår.
Kunstløp-NM på skøyter 2001
Kunstløp-NM på skøyter 2001 ble arrangert i Lørenhallen i Oslo den 12., 13. og 14. januar 2001. Teknisk arrangør var Oslo Idrettslag.
Singel for kvinner var eneste konkurranse på programmet.
Grethe Svensen
Grethe Svensen (født 5. februar 1965 i Sauda) er en pop-, soul- og gospelvokalist og komponist. Hun har spilt inn syv soloplater og har en omfattende turnévirksomhet bak seg. Hun har klassisk sangundervisning, men har også sunget hard, eksperimentell rock.
Som 9-åring debuterte hun i Folkets Hus i Sauda, hvor hun sang «I en by er det ofte stor trafikk». Hun flyttet til Haugesund som 12-åring, og ble med i det lokale ungdomskoret Nytt Liv (Norheim kirke) hvor hun utviklet seg som solist sammen med blant andre Kristine Pettersen (også senere OGC) og Carl Øyvind Apeland. I 1985 vant hun talentkonkurransen «Talent 85». I 1988 ble hun tatt opp i Oslo Gospel Choir.
Svensen ble oppdaget av plateselskapet BMG da hun sang i NRK fjernsynet sammen med Oslo Gospel Choir. Dette førte til hennes debutplate som soloartist, som het «The Right To Sing». Låten «Gold Mine» fra denne platen ble brukt i Pelle og Proffen-filmen Giftige Løgner som gikk på kino i 1992. Sangeren Jan Werner Danielsen gikk til topps i talentkonkurransen Talentiaden i 1994 med «The Right To Sing». De to opptrådte senere sammen i TV-programmet «Retro» på NRK.
I 1993 kom oppfølgeren «Love Of A Woman» med flere singler. «Your Beauty» kom ut i 1995, og det året fikk hun en hit med «You Drive Me Crazy». og musikkvideoen ble spilt inn på Tusenfryd. Den ble etterfulgt av singel nummer to, «Angelina», som hun komponerte selv. To år senere kom soul/pop platen «24 Hrs» (1997) hvor hun skrev alle sangene selv.
I 1998 kom «Catwalk» som ble til i samarbeid med Kirkelig Kulturverksted. Erik Hillestad gjendiktet en rekke tyske sanger fra 30-årene til dette plateprosjektet.
Etter flere år med mye turnévirksomhet gikk Svensen i studio og ga ut albumet «To små planeter – Svensen synger Eidsvåg». Her sang hun sine egne tolkninger på flere av Bjørn Eidsvågs sanger. Han kommer fra den samme bygda som Grethe Svensen og sang duett med henne på denne utgivelsen som kom i 2001. I to år, i 2003 og 2004, var Svensen på utendørsscenen Moster Amfi på Bømlo. Her spilte hun Fantine i musikalen Les Miserables.
Hennes siste album var Maybe What You Need, som kom ut i 2009. Som solo-artist har hun til syv utgivelser bak seg og hun har solgt godt over 130,000 plater i Norge.
I januar 2011 deltok Svensen i Melodi Grand Prix for første gang med låten «Like Dreamers Do». Tekst og melodi er skrevet av Svensen sammen med Simon Walker og Tommy Berre.
Liste over flaggbærere for Myanmar under OL
Liste over flaggbærere for Myanmar under OL inneholder samtlige idrettsutøvere som har båret Myanmars flagg under åpningsseremoniene til sommer- og/eller vinter-OL.
Christian Tandberg
Christian Tandberg er navnet til flere personer:
Exequiel Palacios
Landslaget
Den 8. september 2018 fikk han sin første landskamp for  mot.
Han ble tatt ut i s tropp til VM i fotball 2022 i Qatar.
Audrey Marrs
Audrey Marrs (født 25. juni 1970) er en amerikansk filmprodusent. Hun er Chief Operating Officer i Representational Pictures, Inc.
Marrs produserte dokumentarfilmene No End in Sight (2007), om Irak-krigen, og Inside Job (2010), om Finanskrisen 2007–2010. Begge filmene ble nominert til Oscar for beste dokumentarfilm, og sistnevnte vant også kategorien.
Jurbise
Jurbise (nederlandsk: Jurbeke) er en kommune i provinsen Hainaut i Belgia. Kommunen består av seks delkommuner: Jurbise, Erbaut, Erbisœul, Herchies, Masnuy-Saint-Jean og Masnuy-Saint-Pierre.
Njisane Phillip
Njisane Phillip (født 29. mai 1991) er en trinidadsk syklist som konkurrerer i banesykling. Han representerte landet sitt under Sommer-OL 2012 i London, der han han ble nummer 7 i keirin. Han deltok også i sprint, der han ble nummer fire.
Azizulhasni Awang
Azizulhasni Awang (født 5. januar 1988) er en malaysisk syklist som konkurrerer i banesykling. Han representerte landet sitt under Sommer-OL 2012 i London, der han han ble nummer 6 i keirin.
Under Sommer-OL 2020 i Tokyo som ble arrangert i 2021, tok han sølv i keirin.
Five Corners (Ohio)
Five Corners er et kommunefritt område (unincorporated community) i Knox County, i delstaten Ohio i USA.
Historie
Et tidligere navn på Five Corners var Milfordton. Et postkontor kalt Milfordton ble opprettet i 1848, og var i drift til 1902. I tillegg til postkontoret, hadde Five Corners en skole og to kirker.
Brasil under Vinter-OL for ungdom 2020
Brasil vil delta under Vinter-OL for ungdom 2020 fra 9. januar til 22. januar 2020 i Lausanne i Sveits.
Curling
Brasil har kvalifisert et mix-lag med fire utøvere.
Opphold på humanitært grunnlag
Opphold på humanitært grunnlag er en form for oppholdstillatelse som kan gis til utlendinger i medhold av utlendingsloven.
Dersom en asylsøker ikke fyller vilkårene for politisk asyl, skal det vurderes om utlendingen har rett til opphold på humanitært grunnlag.
Det skal også vurderes om sterke menneskelige hensyn eller en særlig tilknytning til Norge tilsier at utlendingen bør gis opphold, som i så fall gis ved en midlertidig oppholdstillatelse. Opphold etter utlendingsloven § 38, 2. ledd kalles ofte opphold på humanitært grunnlag.
Quantico (TV-serie)
Quantico er en amerikansk drama-tv-serie laget av Joshua Safran. Serien hadde premiere i USA den 27. september 2015 på ABC.
Handling
En ung FBI-agent Alex Parrish blir hovedmistenkt etter et stort terror-angrep mot Grand Central Terminal. Hun blir derfor arrestert for forræderi. I en rekke tilbakeblikk trener Parrish og hennes med-rekrutter (hver med deres egen grunn for å bli med i FBI) ved FBI-akademiet på Quantico. Dagens tidslinje fokuserer på Parrishs anstrengte forhold til vennene og kollegaene hennes, samtidig som hun er på flukt fra resten av FBI. Samtidig må hun forsøker å bevise sin egen uskyld, selv når enda flere voldelige angrep finner sted. I den andre sesongen har Parrish tilsynelatende fått sparken fra FBI.
Men i et tilbakeblikk arbeider hun fremdeles som undercover for FBI, som en CIA-rekrutt - for å avdekke AIC, en korrupt fraksjon innenfor FBI. I den nåværende tidslinjen blir det tatt flere gisler under et G20-toppmøte i New York City initiert av Citizens Liberation Front - en terror-fraksjon. To uker etter denne krisen grunnlegger USAs president Claire Haas og CIA-direktør Matthew Keyes en hemmelig arbeidsgruppe med agenter fra både CIA og FBI arbeidsgruppe. Den tredje sesongen er satt til tre år senere. Etter å ha bodd i all hemmelighet i Italia, blir Parrish tvunget til å returnere til USA. Hun må deretter rekruttere en rekke av hennes tidligere kollegaer, til ett nytt hemmelig oppdrag.
Burknop med tørn
Burknop med tørn er en stoppknop som bygger på burknop, der det slås to tørn istedenfor en, før tampen føres gjennom begge.
Canadian Aeroplanes
Canadian Aeroplanes Ltd. var en flyfabrikk i Toronto, Ontario, Canada som bygde fly for Royal Flying Corps under Første verdenskrig.
Burknop med tørn
Burknop med tørn kan også knyttes rundt en gjenstand, gjerne med flere tørn, da blir den kallt bendslingsstikk. Den er en slags kvelestikk; hvor tampene krysser hverandre to ganger, gropen mellom krysningspunktene klemmes av de(n) midtre ekstra tørn, og tampene stikker ut på hver sin side.
Denne ligner på muleknop som også har flere tørn hvor tampene krysser hverande under midtpunktet, men midpunktet der, er slått i motsatt retning slik at tampene stikker ut på innsiden av de to ytterste tørn. Kvelestikk versjonen av burknop med tørn inngår i flere komplekse knuter; halve kirurgknop og halve Dobbel fiskeknute er Burknop med tørn. Renneløkke av burknop med tørn er enda et eksempel.
Canadian Aeroplanes
Selskapet ble dannet 5. desember 1916 da Imperial Muntions Board kjøpte Curtiss (Canada) Aircraft Corporation i Toronto (etablert i 1916 som Toronto Curtiss Aeroplanes) på en 24 mål stor tomt i april 1917 (nå Galeria Kjøpesenter)
Kurripako
Eksterne lenker
Curripaco language
Canadian Aeroplanes
Selskapet ble ledet av Sir Frank Wilton Baillie, en industri-og finansmann.
Canadian Aeroplanes Ltd. bygde JN-4(Kan) Canuck (1200), Felixstowe F5L flybåt (30) og Avro 504.
Fabrikken var i drift frem til våpenhvilen og ble solgt til Columbia Gramophone Company's Limited i 1918 og til Dodge Brothers i 1934 som monteringsanlegg for biler
Industriområdet ble re-utviklet på 1970-tallet som Galleria Kjøpesenter og Wallace-Emerson Community Centre.
Forza Ranheim
Forza Ranheim (stiftet 17. juni 2004) er Ranheim Fotballs supporterklubb.
Historie
Etter dette tok det en stund før supporterne organiserte seg igjen, men i 2003-sesongen begynte oppblomstringen på ny. Ranheim kjempet om kvalifiseringsplass for opprykk mens supporterne kjempet med. Dette ga mersmak, og i juni 2004 ble altså supporterklubben offisielt stiftet.
Supportersanger
I anledning Ranheims opprykk til Adeccoligaen etter 2009-sesongen, laget speaker og komponist Terje Walther en egen opprykkssang, «Adecco-KOKOKO!», basert på melodien til «Jeg gikk en tur på stien». Den har fått dårlig kritikk i media, og omtales av komponisten selv som verdens nest dårligste supportersang. Den dårligste mener både han selv og Aleksander Schau i FK Fotball på NRK P3 er den forrige supportersangen til Ranheim – «Ra-Ra-Ra-Ranheim».
Josef Smolka
Josef Smolka (født 22. mars 1939 i Troubky, død 1. juni 2020) var en tsjekkoslovakisk volleyballspiller som deltok i de olympiske leker 1968 i Mexico by. Smolka vant en olympisk bronsemedalje i volleyball under OL 1968 i München. Han var med på det tsjekkoslovakiske laget som kom på tredjeplass i volleyballturneringen for menn bak Sovjetunionen og Japan. Det ble spilt en enkeltserie med ti lag. Tsjekkoslovakia vant sju og tapte to kamper. Smolka spilte sju kamper i OL-turneringen.
Republikken Kongos geografi
Republikken Kongo ligger i den vestlige delen av Sentral-Afrika. Ekvator går gjennom landet, som grenser til Angolas eksklave Cabinda i sør, Den demokratiske republikken Kongo i sør og øst, Den sentralafrikanske republikk og Kamerun i nord og Gabon i vest. Landet har en 169 km lang kystlinje mot Atlanterhavet med flere viktige havner, og dets maritime krav strekker seg 200 nautiske mil utover. Republikken Kongo dekker et areal på 342 000 km², hvorav 341 500 km² er land mens 500 km² er vann.
Hovedstad i Republikken Kongo er Brazzaville, som ligger langs bredden til elven Kongo. Rett over på den andre siden av elva ligger Kinshasa, hovedstaden i Den demokratiske republikken Kongo. Med en befolkning på ca. 1,5 millioner, er Brazzaville langt den største byen i republikken, og har nesten tre ganger så mange innbyggere som Pointe-Noire (663 400 per 2005), landets nest største by. Omtrent 70 % av befolkningen i republikken Kongo bor i Brazzaville, Pointe-Noire, eller langs jernbanen mellom disse byene.
Klima
Republikken Kongo har et tropisk klima, og siden landet ligger på ekvator, er klimaet er stabilt året rundt.
Den gjennomsnittlige dagtemperatur ligger på 24 °C og nettene ligger vanligvis mellom 16 °C og 21 °C. Den årlige nedbørsnormalen er mellom 1250 og 1750 mm de fleste steder, og nedbøren er spredt ut over hele året. Minst nedbør faller i de sørlige områdene av landet og langs kysten. Perioden juni og september er den tørreste tiden på året, da sola og den intertropiske konvergenssonen er lengst mot nord. En annen, forholdsvis tørr, men kortere periode inntreffer i januar mens konvergenssonen er lengst sør.
Administrativ inndeling
Republikken Kongo er delt inn i tolv departementer, som igjen er delt inn i 86 distrikter og 7 kommuner. I listen under står hovedstaden i hvert departement i parentes.
Eksterne lenker
Congo
Bergen Kunstmuseums Venner
Bergen Kunstmuseums Venner er en forening stiftet 29. oktober 1908 med formål å bidra ved innkjøp av god kunst til daværende Bergen Bys Billedgalleri. Det var da 137 medlemmer som hadde betalt kontingent kr. 2,- eller livsvarig medlemskap for kr. 30,-. Medlemstallet er pr. høsten 2008 passert 1300. Leder i jubileumsåret er Anne G. Thomassen. Første kvinnelige styremedlem tiltrådte i 1932, mens 2008-styret består av i alt 5 kvinner og 2 menn.
Bakgrunnen var at museet etterhvert var kommet i etterskudd med innkjøp av nyere norsk kunst – mest på grunn av manglende offentlige midler. Tanken var at en ved å konsentrere kreftene via en forening, lettere ville kunne arbeide planmessig for vekst og utvikling. Kontakten til mesener i Bergens næringsliv kunne også forventes å bli bedre.